b'\n_START_ARTICLE_\nYuval Noah Harari\n_START_SECTION_\nBaggrund\n_START_PARAGRAPH_\nHarari blev f\xc3\xb8dt i Kiryat Ata, Israel i 1976 og voksede op i en sekul\xc3\xa6r j\xc3\xb8disk familie af \xc3\xb8steurop\xc3\xa6isk oprindelse i Haifa, Israel.\n_START_SECTION_\nKarriere\n_START_PARAGRAPH_\nHarari startede med at specialisere sig i middelalderhistorie og milit\xc3\xa6rhistorie i sine studier fra 1993 til 1998 ved Det hebraiske universitet i Jerusalem. Han f\xc3\xa6rdiggjorde i 2002 sin dr.phil-grad ved Jesus College, Oxford, under tilsyn af Steven J. Gunn. Han udf\xc3\xb8rte fra 2003 til 2005 postdoc studier i historie som en Yad Hanadiv f\xc3\xb8lger._NEWLINE_Han har siden udgivet adskillige b\xc3\xb8ger og artikler, herunder Special Operations in the Age of Chivalry, 1100\xe2\x80\x931550; The Ultimate Experience: Battlefield Revelations and the Making of Modern War Culture, 1450\xe2\x80\x932000; The Concept of \'Decisive Battles\' in World History; og  Armchairs, Coffee and Authority: Eye-witnesses og Flesh-witnesses Speak about War, 1100\xe2\x80\x932000. He spcialisere sig nu i verdenshistorie og makrohistoriske processer._NEWLINE_Hans bog Sapiens: En Kort Historie om Menneskeheden blev i 2011 udgivet p\xc3\xa5 hebraisk og efterf\xc3\xb8lgende p\xc3\xa5 engelsk i 2014. Den er siden hen blevet oversat til omkring 30 sprog udover disse. Bogen kortl\xc3\xa6gger hele den menneskelige historie, fra Homo sapiens evolution i Paleolitikum hele vejen til det 21. \xc3\xa5rhundredes politiske og teknologiske revolutioner. Den hebraiske udgave blev en bestseller i Israel og vakte stor interesse i b\xc3\xa5de det akademiske milj\xc3\xb8 og blandt offentligheden, hvilket gjorde Harari til en ber\xc3\xb8mthed. . YouTube videoklip med Harari\'s hebraiske forel\xc3\xa6sninger om verdenshistorien er blevet set af titusinder af isrealere._NEWLINE_Harari giver desuden et gratis online kursus i engelsk med navnet A Brief History of Humankind. Mer eend 100,000 mennesker over hele verden har allerede taget dette kursus._NEWLINE_Harari har to gange vundet Polonsky Prisen for kreativitet og originalitet, i 2009 og 2012. Han vandt i 2011 Society for Military History\'s Moncado Pris for fremragende artikler i milit\xc3\xa6rhistorie. Han blev i 2012 valgt til Young Israeli Academy of Sciences. Sapiens blev i 2015 valgt af Mark Zuckerberg, grundl\xc3\xa6ggeren af Facebook, til hans online bogklub. Mark inviterede hans f\xc3\xb8lgere til at l\xc3\xa6se hvad hans beskriver som "en stor historie fort\xc3\xa6lling om den menneskelige civilisation".\n_START_SECTION_\nHomo sapiens interesser\n_START_PARAGRAPH_\nHarari er interesseret i hvordan Homo Sapiens opn\xc3\xa5ede dets nuv\xc3\xa6rende tilstand og i dets fremtid. Hans forskning fokuserer p\xc3\xa5 makrohistoriske sp\xc3\xb8rgsm\xc3\xa5l s\xc3\xa5som: Hvad er sammenh\xc3\xa6ngen mellem historie og biologi? Hvad er den v\xc3\xa6sentligste forskel mellem Homo Sapiens og andre dyr? Er der retf\xc3\xa6rdighed i historie? Har historie en retning? Blev folk gladere mens historien udfoldte sig?_NEWLINE_Harari betragter utilfredshed som den vigtigste del af menneskelig realitet og som relateret til evolution._NEWLINE_Harari h\xc3\xa6vdede i 2017 at ved vedvarende teknologiske fremskridt og fremskridt indenfor kunstig intelligens "kan en ny klasse af folk opst\xc3\xa5 i 2050, den nyttesl\xc3\xb8se klasse. Folk som ikke blot er arbejdsl\xc3\xb8se, men uans\xc3\xa6ttelige."\n_START_SECTION_\nDyrevelf\xc3\xa6rd\n_START_PARAGRAPH_\nHarari har kommenteret p\xc3\xa5 de frygtelige dyreforhold, is\xc3\xa6r for domesticerede dyr, siden indf\xc3\xb8relsen af agerbruget og er veganer. I 2015 kaldte han i en artikel hos The Guardian i 2015 under navnet "Industrielt landbrug er en historiens de v\xc3\xa6rste forbrydelser" "De industrielt opdr\xc3\xa6ttede dyrs sk\xc3\xa6bte (...) en af vor tids mest presserende etiske sp\xc3\xb8rgsm\xc3\xa5l."\n_START_SECTION_\nPrivatliv\n_START_PARAGRAPH_\nHarari m\xc3\xb8dte i 2002 sin mand Itzik Yahav. De blev gift i Toronto i Canada, da man ikke kan blive gift i Israel uden religi\xc3\xb8se ceremonier. Desuden tillader ingen officielt anerkendt religion i Israel homovielser. Parret lever i en moshav (en type af et kooporativt landbrugsf\xc3\xa6lleskab med enkelte g\xc3\xa5rde) i Mesilat Zion t\xc3\xa6tp\xc3\xa5 Jerusalem. _NEWLINE_Harari siger at Vipassana meditation, som han begyndte p\xc3\xa5 imens han var i Oxford i 2000, har "forvandlet mit liv". Han praktiserer denne meditationsform i to timer hver eneste dag (en time i begyndelsen og slutningen af hans arbejdsdag) , hvorved han bruger 30 eller flere dage om \xc3\xa5ret i meditation - v\xc3\xa6k fra larm, sociale medier og s\xc3\xa5gar b\xc3\xb8ger.  Han dedikerede Homo Deus til "min l\xc3\xa6rer, S. N. Goenka, som k\xc3\xa6rligt l\xc3\xa6rte mig vigtige ting," og tilf\xc3\xb8jer, at "jeg ikke kunne have skrevet denne bog uden det fokus, den fred og den indsigt opn\xc3\xa5et efter at have praktiseret Vipassana i 15 \xc3\xa5r." Harrari betragter meditation som en m\xc3\xa5de at forske._NEWLINE_Harari er veganer, og siger at dette er et resultat af hans forskning, herunder hans opfattelse af, at mejeriindustriens fundamentet er brydningen af b\xc3\xa5ndet mellem moder og kalve k\xc3\xb8er. Han g\xc3\xa5r i skoven med sin hund en time hver dag, n\xc3\xa5r han har tid. Harari ejer ikke en smartphone.'